- రుణ గ్రహీతలకు కలిసొచ్చే అంశం
- విశ్లేషకుల అంచనాలు
ముంబయి : డిపాజిట్లపై వడ్డీ రేటు తగ్గే అవకాశం ఉందని విశ్లేషకులు అంచనా వేస్తున్నారు. నాలుగైదు రోజుల క్రితం కేంద్ర సర్కార్‌ పెద్ద నోట్లను రద్దు చేస్తూ తీసుకున్న నిర్ణయం ఇందుకు నేపథ్యం అని అంటున్నారు. ప్రభుత్వం నిర్ణయంతో పెద్ద ఎత్తున డిపాజిట్లు పెరగనున్నాయని ఫెలిక్స్‌ అడ్వైజరీ అమిత్‌ జిందాల్‌ అభిప్రాయ పడ్డారు. దీంతో ఆటోమెటిక్‌గా బ్యాంకులు రుణాలపై కూడా వడ్డీ రేట్లకు కోత పెట్టనున్నాయని అంచనా వేస్తున్నారు. ఇదే జరిగితే ఇప్పటికే గృహ, వాహన, రిటైల్‌ రుణ గ్రహీతలకు శుభవార్త కానుంది. వినియోగదారుల చేతిలో తక్కువ నగదు నిల్వలు, ద్రవ్యోల్బణం క్షీణత, బ్యాంకుల వద్ద పెరిగిన మూల ధన నిల్వలు ఈ పరిస్థితికి దోహదపడనున్నాయని అంచనా వేస్తున్నారు. ఈ నేపథ్యంలో రిజర్వ్‌ బ్యాంక్‌ వడ్డీరేట్లను తగ్గించనుందన్నారు. నోట్ల ఉపసంహరణ కారణంగా ఖాతాదారుల్లో ఖాతాలో నగదు నిల్వలు భారీగా పెరగనున్నాయని పేర్కొంటున్నారు. కాగా పెద్ద నోట్ల రద్దుతో సాధారణ స్థాయి కంటే సగటున రెండు, మూడు రెట్లు అధికంగా దాదాపు అన్ని శాఖల్లో డిపాజిట్లు నమోదుకానున్నట్టు బ్యాంకుర్లు కూడా అంచనావేస్తున్నారు. ప్రభుత్వ నిర్ణయం ద్వారా నగదురహిత లావాదేవీలు పెరగను న్నాయని నిపుణులు అభిప్రాయప డుతున్నారు. రియల్‌ ఎస్టేట్‌ ధరలు కూడా దిగిరానున్నాయని అంచనా వేస్తున్నారు. అల్ప ఆదాయం కలిగిన వారు కూడా బ్యాంకింగ్‌ చానల్‌లోకి రానున్నారు. జన్‌ ధన్‌ యోజన మరింత మద్దతు చేయనుందని అభిప్రాయపడుతున్నారు. పన్ను వసూళ్లపై కూడా నిఘా పెరుగుతోంది. ఈ పరిణామాలతో కొంత అవినీతి తగ్గడానికి దోహదం చేయనుందన్నారు.
మీ స్నేహితులకు రికమెండ్ చెయ్యండి